钦定古今图书集成/明伦汇编/官常典/第714卷 > 孟高 艾朗
## 钦定古今图书集成/明伦汇编/官常典/第714卷 > 孟高 艾朗

按《通鉴纲目》：晋帝奕太和五年十一月，秦王坚留李
威辅太子，自帅精锐十万赴邺。燕主𬀩与慕容评等
奔龙城，卫士皆散，惟将军孟高扶持极其勤瘁。所在
遇盗，转斗而前，与将军艾朗俱死于贼。𬀩失马步走，
坚使将军郭庆追之，及于高阳，执以诣坚。坚诘其不
降之状，对曰：“狐死首立，欲归死于先人坟墓耳。”坚哀
而释之，令还宫，帅文武出降。𬀩称高朗之忠于坚，坚
命厚加敛葬，拜其子为郎中。